
Maatietopalvelu
Kyselyvastaus
Asiakirjan tunnus: KT1436
Päivämäärä: 2.10.2026
Julkisuus: Julkinen 

Turkki / Turkin siviililaki avioitumisesta ja avioliiton esteistä
Turkey/ Turkish civil law and obstacles to marriage

Kysymykset
1.Voiko Turkissa avioitua toisen henkilön kanssa suomalaisen avioliiton ollessa voimassa? Onko kaksinnaiminen rangaistava teko Turkissa? Onko avioeroprosessin vireilläololla vaikutusta uuden avioliiton solmimisen laillisuuteen?
Questions
1. Is it possible to marry another person in Turkey while a Finnish marriage is still in effect? Is bigamy a punishable offense in Turkey? Does the fact that divorce proceedings are pending affect the legality of entering into a new marriage?

[bookmark: _Hlk129259295]Voiko Turkissa avioitua toisen henkilön kanssa suomalaisen avioliiton ollessa voimassa? Onko kaksinnaiminen rangaistava teko Turkissa? Onko avioeroprosessin vireilläololla vaikutusta uuden avioliiton solmimisen laillisuuteen?
Turkin siviililain 130. artiklan mukaan uudelleen naimisiin menevien on todistettava, että edellinen avioliitto on päättynyt.[footnoteRef:1] Turkin siviililain 136. artiklan mukaan kummankin avioliiton osapuolen on toimitettava avioliittorekisteritoimistoon asiakirja, josta käy ilmi edellisen avioliiton päättyminen.[footnoteRef:2] Turkin siviililain 145. artiklan 1. kohdan mukaan avioliitto katsotaan mitättömäksi, jos toinen osapuoli on jo naimisissa.[footnoteRef:3] Haagin Apostillesopimuksen jäsenmaissa (kuten Suomessa)[footnoteRef:4] solmitun avioliiton kohdalla tämä tarkoittaa avioeropäätöstä, joissa on Apostille-leima.[footnoteRef:5] Polygamia on ollut kiellettyä Turkissa vuodesta 1926 asti.[footnoteRef:6] Turkin rikoslain 230. artiklan 1. kohdan mukaan avioliiton solmiminen silloin kun avioliiton solminut henkilö on naimisissa, on rikos. Teosta voidaan rangaista 6 kuukautta–2 vuotta kestävään vankeusrangaistukseen.[footnoteRef:7] [1:  Turkki 22.11.2001, artikla 130.]  [2:  Turkki 22.11.2001, artikla 136.]  [3:  Turkki 22.11.2001, artikla 145, 1. kohta.]  [4:  HCCH 30.6.2026.]  [5:  Ks. esim: Er&Gun&Er Law Firm 16.6.2025; Haci Emir Group [päiväämätön]; Karanfiloglu Law Firm [päiväämätön].]  [6:  Ks. esim: Nurgül, Certel & Atasü-Topcuoğlu, Reyhan 6/2024; Medium/ Nawa, Fariba 3.10.2016.]  [7:  Turkki 26.9.2004, artikla 230, kohta 1.] 

Siviililain 132. artiklan mukaan naiset eivät voi mennä uudelleen naimisiin 300 päivän sisällä edellisen avioliiton päättymisestä. Tämä aika päättyy siinä tapauksessa, että nainen synnyttää. Jos käy ilmi, että nainen ei ole raskaana edellisestä avioliitostaan, tai jos avioeronneet puolisot haluavat mennä uudelleen naimisiin keskenään, tuomioistuin kumoaa tämän määräajan.[footnoteRef:8] [8:  Turkki 22.11.2001, artikla 132.] 

Ulkomailla solmittu avioliitto tulee rekisteröidä Turkin siviilirekisteriin, jotta se on voimassa myös Turkissa.[footnoteRef:9] Turkin Suomen suurlähetystön verkkosivuilla on julkaistu ohjeistuksia Suomessa solmitun avioliiton rekisteröinniksi Turkissa.[footnoteRef:10] [9:  Ks. esim: Bayraktar attorneys 15.3.2026.]  [10:  T.C. Dışişleri Bakanlığı Konsolosluk İşlemleri [päiväämätön]. ] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

